Naziv obveznika: OPĆINSKO DRŽAVNO ODVJETNIŠTVO U RIJECI

Pošta i mjesto: 51000 Rijeka

Adresa sjedišta: Frana Supila 16

Šifra županije,grada: 373

Broj RKP-a: 4825

Matični broj: 03321436

OIB: 79067711474

Razina: 11

Razdjel: 109

Šifra djelatnosti: 8423

Oznaka razdoblja 2023/12

R-6/2024.

Rijeka, 23. siječnja 2024.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA ZA RAZDOBLJE OD 1. 1. 2023. DO 31. 12. 2023.**

**Obrazac PR-RAS**

Bilješka 1 (šifra 6)

Ukupni prihodi iskazani u iznosu od 2.652.537,54 EUR odnose se na vlastite prihode od pruženih usluga iskazane na kontu 6615 u iznosu 731,57 EUR, prihoda iz proračuna za redovnu djelatnost korisnika proračuna (konto 6711) u iznosu od 2.619.824,24 EUR, (konto 67121) prihoda iz proračuna za rashode za nefinancijsku imovinu za glavnicu financijskog leasinga za nabavu službenog vozila u iznosu od 3.293,64 EUR te na ostale prihode (konto 671211) u iznosu od 26.141,09 EUR koji se odnosi na trošak za bojanje poslovnih prostorija Općinskog državnog odvjetništva u Rijeci.

Bilješka 2 (šifra 6615)

Vlastiti prihodi odnose se na usluge fotokopiranja državno odvjetničkih akata i umnožavanje audio video snimki i iznose ukupno 731,57 EUR.

Bilješka 3 (šifra 3131 i 3433)

Doprinos za MIO I i MIO II u iznosu ukupno 28.621,60 EUR odnosi se na naknadno priznati i uplaćeni doprinos za beneficirani staž (razdoblje 2011.-2018.) za dva dužnosnika koji su radili na poslovima istrage. Zatezne kamate u iznosu od 16.260,05 EUR odnose se upravo na prethodno navedeni doprinos i to od dospijeća svakog pojedinog iznosa do isplate.

Bilješka 4 (šifra 3235)

Trošak zakupnina i najamnina (10.458,11 EUR) odnosi se na najam fotokopirnih uređaja i zakup parkirnog mjesta za službeno vozilo.

Bilješka 5 (šifra 324)

Iskazani rashod odnosi se na naknade troškova svjedocima u kaznenim postupcima iz nadležnosti Općinskog državnog odvjetništva u Rijeci u iznosu 1.776,56 EUR.

Bilješka 6 (šifra 342,3427)

Trošak kamate u iznosu od 370,27 EUR odnosi se na kamatu prema Ugovoru o financijskom leasingu za nabavu službenog vozila.

Bilješka 7 (šifra 92221)

Manjak prihoda poslovanja-preneseni iznosi 12.092,50 EUR.

Bilješka 8 (šifra 4,45,451)

Iskazan je rashod za dodatna ulaganja (bojanje poslovnih prostorija Općinskog državnog odvjetništva u Rijeci) u iznosu od 26.141,09 EUR.

Bilješka 9 (šifra 8,84,844,8443)

U 2023. godini nije bilo zaduživanja.

Bilješka 10 (šifra 5,54,544,5443)

Iznos od 3.285,53 EUR odnosi se na otplatu glavnice prema Ugovoru o financijskom leasingu za nabavu službenog vozila.

Bilješka 11 (šifra Y006)

Iskazan je ukupni manjak prihoda i primitaka za pokriće u slijedećem razdoblju u iznosu od 2.527,98 EUR.

Bilješka 12 (šifra 19)

Iznos od 209.286,11 EUR odnosi se na kontinuirane rashode budućih razdoblja, odnosno na plaću i prijevoz za prosinac 2023. godine.

Bilješka 13 (šifra 11K)

Stanje novčanih sredstava na kraju razdoblja u iznosu od 4.248,49 EUR odnosi se na redovni račun HPB-a.

Napominjemo da je u 2019. ugašen račun depozita budući je izvršen trajni polog u Državni proračun.

**BILJEŠKE UZ OBRAZAC OBVEZA**

**Izvještaj o obvezama**

Bilješka 1 ( šifra V001 i V006)

Stanje obveza na dan 1. 1. 2023. godine iznosi 252.498,15 EUR, a na dan 31. 12. 2023. godine iznosi 274.822,27 EUR. Navedene obveze nisu dospjele i odnose se na obveze iz prosinca 2023.

Bilješka 2 (šifra N24 i P24)

Nastala i podmirena obveza u iznosu od 26.141,09 EUR odnosi se na uslugu bojenja poslovnih prostorija Općinskog državnog odvjetništva u Rijeci.

Bilješka 3 (šifra P 25 i 26)

Obveze za tuzemne kredite i zajmove odnosi se na otplatu glavnice u iznosu od 3.285,53 EUR.

Bilješka 4 (šifra ND dio 25,26)

Nedospjela obveza za financijsku imovinu po financijskom leasingu za nabavu službenog vozila iznosi 10.762,54 EUR.

Bilješka 5 (šifra V010)

Nedospjele obveze-međusobne obveze proračunskih korisnika u iznosu 46.215,46 EUR uključuju obveze za povrat u DP (14,73 EUR), refundacije HZZO u iznosu od 45.939,14 EUR na ime naknade za bolovanje preko 42 dana te povrat prireza na dohodak po godišnjem obračunu u iznosu 261,59 EUR.

**BILJEŠKA UZ OBRAZAC RAS FUNKCIJSKI**

**Izvještaj o rashodima prema funkcijskoj klasifikaciji**

U obrascu RAS funkcijski (brojčana oznaka funkcijske klasifikacije: 03-javni red i sigurnost, 033 sudovi) iznose 2.634.327,51 EUR i odgovaraju zbroju rashoda poslovanja i rashoda za nabavu nefinancijske imovine.

**BILJEŠKE UZ OBRAZAC BILANCA**

Bilješka 1 (021,022,029)

Tijekom 2023.godine Ministarstvo pravosuđa i uprave prenijelo je Općinskom državnom odvjetništvu u Rijeci bez naknade vrijednost računala u iznosu od 16.464,54 EUR, što je evidentirano i preko konta 91512.

Također, prenesen je bez naknade i uredski namještaj i računala u ukupnoj vrijednosti od 9.585,88 EUR, međutim, pojedinačna vrijednost nije prelazila 464,53 EUR te je evidentirano kao sitni inventar sukladno Pravilniku o dugotrajnoj imovini male vrijednosti, što je evidentirano i preko konta 91512.

Smanjena je vrijednost uredske opreme i namještaja zbog isknjiženja, jer se popisom imovine utvrdilo da se radi o dotrajaloj opremi. Dio ispravka vrijednosti odnosi se i na usklađenje knjige OSA sa stvarnim stanjem prema popisu imovine.

Budući da je popisom imovine utvrđeno da su zbog prijenosa Foing-nove u IPIS-u informatička i komunikacijska oprema koja su prenesena bez naknade od strane Ministarstva pravosuđa i uprave duplo unesena izvršeno je isknjiženje „duple“ opreme zbog čega je došlo do smanjenja vrijednosti (audio-video sustava za snimanje ulaganja u računalne programe, računala i računalnu opremu, radio i tv prijemnici).

Amortizacija u 2023. godini iznosi ukupno 16.324,61 EUR.

Bilješka 2 (042,049)

Na sitnom inventaru u upotrebi i ispravku sitnog inventara u upotrebi u odnosu na 2022. povećana je vrijednost (19.914,99 EUR). Povećanje se odnosi na uredski namještaj i prijenosna računala prenesena bez naknade od strane Ministarstva pravosuđa i uprave, autogume, službene mobilne uređaje.

Bilješka 3 (1112)

Stanje novca na banci iznosi 4.248,49 EUR a odnosi se na redovni žiro račun otvoren u Hrvatskoj poštanskoj banci.

Bilješka 4 (129)

Ostala potraživanja u iznosu od 47.658,59 EUR sastoje se od refundacije bolovanja preko 42 dana na teret HZZO-a, potraživanja od svjedoka u kaznenim postupcima za više isplaćene troškove puta, potraživanje od dobavljača za preplaćene račune, potraživanja za sredstva naplaćena putem ovrhe odvjetnika vezano za spis P-DO-206/11(troškovi parničnog postupka) naplaćena sa računa HPB za redovno poslovanje. Najveći iznos potraživanja u iznosu od 45.939,14 EUR odnosi se na refundaciju bolovanja na teret HZZO-a.

Bilješka 5 (193)

Kontinuirani rashodi budućih razdoblja odnose se na plaću i prijevoz za prosinac 2023. godine u iznosu od 209.286,11 EUR.

Bilješka 6 (239)

Ostale tekuće obveze u iznosu od 46.387,48 EUR odnose se na povrata u proračun (kamate HPB, povrat uplate, naknade za bolovanje duže od 42 dana HZZO, povrat poreza i prireza na dohodak po konačnom obračunu).

Bilješka 7 (922, 92213, 9222, 92222)

Ukupni manjak prihoda za pokriće u slijedećem razdoblju iznosi 2.527,98 EUR.

Višak primitaka od financijske imovine iznosi 10.762,54 EUR (prema Ugovoru o financijskom leasingu za službeno vozilo).

Manjak prihoda od nefinancijske imovine iznosi 13.290,52 EUR.

Bilješka 8 (991,996)

Na izvanbilančnim zapisama iskazano je stanje obveza za isplatu doprinosa MIO I i MIO II dužnosnika za naknadno priznati staž s povećanim trajanjem za razdoblje rujna 2011. do rujna 2018. u kojem su radili na poslovima istrage.

U 2023. godini izvršena je uplata za MIO I i II za dva dužnosnika te je iz tog razloga smanjen iznos u odnosu na 2022. godinu.

Vezano uz obvezne bilješke uz Bilancu ističemo da nismo sklapali ugovorne odnose koji nam mogu postati obveza ili imovina te da nemamo kreditnih pisama, hipoteka i sl. Isto tako napominjemo da nemamo sudskih sporova u tijeku (ni kao tužitelj, ni kao tuženik u sporu).

**BILJEŠKE UZ OBRAZAC P-VRIO**

**Izvještaj o promjenama u obujmu imovine i obveza**

Bilješka 1

U obrascu P-VRIO iskazano je povećanje u ukupnoj vrijednosti i obujmu imovine u vrijednosti 26.050,42 EUR, provedena preko konta 91512-promjene u vrijednosti i obujmu.

U 2023. godini Ministarstvo pravosuđa i uprave Općinskom državnom odvjetništvu u Rijeci prenijelo je bez naknade računala (u vrijednosti od 11.758,50 EUR, 4.706,04 EUR, 2.657,48 EUR) i uredski namještaj (u vrijednosti od 6.928,40 EUR) na koja se to povećanje i odnosi.

Bilješke sastavila

Viša stručna savjetnica u Odsjeku

financijsko-materijalnog poslovanja

Županijskog državnog odvjetništva u Rijeci

Sanja Janković

v. d. općinske državne odvjetnice

Željka Čop